Agus Kuncoro

Agus Kuncoro Adi  utawa kawentar mawa jeneng Agus Kuncoro () ya iku salah sawijiné aktor Indonésia kang wis maragani sawatara filem utawa sinétron. Agus Kuncoro wiwit kawentar nalika dadi paraga ing filem kolosal "Saus Sepuh IV" taun 1991.

Karier 

Agus Kuncoro miwiti karieré lumantar filem Saur Sepuh IV, Titisan Darah Biru (1991). Jenengé kawentar lumantar paragané minangka Azzam ing sinétron Para Pencari Tuhan. Sawetara sinétron kang wis dibintangi antarané: Tutur Tinular (1997) minangka Radèn Wijaya, FTV Sayekti dan Hanafi minangka Hanafi bareng Widi Mulia minangka Sayekti, Dunia Tanpa Koma minangka Andar Manik, Maharani, lan Debu Tertiup Angin. Déné filem kang tau dibintangi ya iku Be Happy di Pinggir Kali bareng Kristina, sarta Kun Fa Yakuun kang tayang wiwitan taun 2008.

Ing filem Sang Kyai, Agus Kuncoro dadi KH Wahid Hasyim ya iku anak saka tokoh kang ngadegaké Nahdatul Ulama (NU). Amarga paraga iku, dhèwèké kudu kursus basa Arab, Walanda, lan ngapalaké dhialèk Jombang.

Ing filem Malaékat Tanpa Sayap (2012), Agus dadi calo kang dol tinuku organ jero awaké manungsa. Mawa penampilan kang ora asal-asalan, Agus kasil dadi paraga dadi calo kang apikan. Ing filem iku, Agus main bareng karo Adipati Dolken, Surya Saputra, lan Ikang Fawzi.

Déné ing filem Gending Sriwijaya, Agus maraga dadi Awang Kencana kang ndadèkaké Agus kudu ngadhepi tantangan, ya iku kudu bisa minangka awaké mligi pérangan wetengé dadi six-pack amarga paraga Awang Kencana ora tau nganggo klambi kang nutupi wetengé. Tantangan liya kang kudu diadhepi Agus nalika main ing filem iku ya iku dhèwèké kudu bisa ngomong nganggo basa Palembang. Papan panggonan kang digawé syuting uga dudu papan kang padatané, mula Agus kudu bisa adhaptasi.

Pribadi 

Agus Kuncoro nikah karo juru main sinétron Anggia Jelita ing 23 Januari 2005 sawisé 6 taun pacangan. Sawisé bebojoan 3 taun, Agus Kuncoro lan Anggia Jelita kanugrahan putri kang lair ing tanggal 5 Dhésèmber 2008. Putriné banjur dijenengi Kunkira Gayla kang tegesé "Jadilah Malaékat Berambut Gelap".

Agus tau dikabaraké selingkuh karo Novia Ardhana kang wektu iku isih bebojoan karo Muhamad Bintang. Nanging, kabar iki bisa dirampungaké déning kekaroné Lan nganti saiki Agus Kuncoro lan Anggia Jelita ora tau éntuk kabar kang kaya mangkono manèh. Malah bisa dikandhakaké yèn baléwismané harmonis amarga padha bisa ngajèni janji utawa komitmen ing antarané Agus lan Anggi. Agus ugi kalebu wong kang romantis kang bisa ndadèkaké garwané kesengsem.

Sinetron 

 Tutur Tinular (1997)
 Kaca Benggala
 Singgasana Brama Kumbara
 Kevin Saviano Anak Bangsat
 Misteri Gunung Merapi
 Angling Dharma
 Borobudur
 Prahara Batavia
 FTV Sayekti dan Hanafi
 Dunia Tanpa Koma
 Babe (Batak-Batawi)
 Para Pencari Tuhan (2007)

Film 

 Saur Sepuh IV (1991)
 Saur Sepuh V (1992)
 Panggung Pinggir Kali (2005)
 Kun Fayakuun (2008)
 Di Bawah Langit (2010)
 Sang Pencerah (2010)
 Tanda Tanya (2011)
 Tendangan dari Langit (2011)
 Pengejar Angin (2011)
 Malaékat Tanpa Sayap (2012)
 Sule, Ay Need You (2012)
 Ambilkan Bulan (2012)
 Cinta di Saku Celana (2012)
 Cinta Nanging Béda (2012)
 Gending Sriwijaya (2013)

Pasugatan liya 

 Adzan Subuh ing SCTV
 Adzan Maghrib ing SCTV (mligi kanggo SCTV ing Jakarta)

Cathetan suku

Pranala njaba 
 

Aktor Indonésia
Wong Jakarta
Lair 1972